open-index/open-wikipedia-markdown huggingface dataset:
Võrtsjärvi

**Võrtsjärvi** (, ) on Viron ja koko Baltian toiseksi suurin järvi. Se on suurin kokonaan Virossa oleva järvi ja suurin kokonaan Baltiassa oleva järvi. Se sijaitsee Etelä-Virossa Viljandimaan ja Tartumaan maakuntien rajalla, ja sen eteläosa ulottuu myös Valgamaan puolelle. Võrtsjärven pinta-ala on 270 neliökilometriä, sen pituus on 34,8&nbsp;km ja leveys 14,8&nbsp;km. Järvi on kuitenkin hyvin matala, keskisyvyys on 2,8 metriä, ja luonteeltaan se on rehevä.

Järven pinta on 33,7 metriä merenpinnan yläpuolella. Järven jääpeite kestää keskimäärin 4,5 kuukautta. Võrtsjärveen laskee 21 jokea tai ojaa, joista suurimmat ovat Pieni Emajoki , Õhne  ja Tänassilma .

Võrtsjärvi laskee itään virtaavaa Emajokea Peipsijärveen.

## Lähteet

## Aiheesta muualla

* Lake Võrtsjärv. Matkailusivusto  
* Lake Võrtsjärv Living Lakes. globalnature.org. 
* Võrtsjärv eestigiid.ee
Andy Griffin

**Andrew ”Andy” Griffin** (s. 7. maaliskuuta 1979 Wigan, Englanti) on englantilainen jalkapalloilija, joka edustaa Englannin Valioliigassa pelaavaa Portsmouthia. Hän on pelipaikaltaan puolustaja.

Griffin aloitti uransa Stoke Cityssä vuonna 1996. Kahden Stoke-kauden jälkeen tammikuussa 1998 Newcastle United hankki 175-senttisen Griffinin 1,5 miljoonalla punnalla. Nopeasti Newcastlen ykkösmiehistöön noussut Griffin valittiin myös alle 18- ja 21-vuotiaiden Englannin maajoukkueeseen. Loukkaantumisen takia kaudet 2000/01 ja 2001/02 menivät piloille ja peliaika alkoi vähetä. Vuonna 2004 Griffin lainattiin Portsmouthiin ja kaudella 2005/06 hän vietti 15 ottelua lainalla Stokessa.

## Aiheesta muualla
*Profiili ''soccerbase.comissa''
Kaarlo Kartio

**Kaarlo Kartio** (oik. **Kalle Juho Hänninen**; ) oli suomalainen näyttelijä. Kartion ominta alaa teatterissa sekä elokuvissa olivat koomiset roolit sekä luonneosat. Hän näytteli muun muassa *[[Syntipukki (vuoden 1935 elokuva)|Syntipukissa]]* Koikkalaista, Vinskiä Lapatossu-elokuvissa, *[[Seitsemän veljestä (elokuva)|Seitsemässä veljeksessä]]* Simeonia ja *[[Nummisuutarit|Nummisuutareissa]]* kanttoria. Lisäksi Kartiolla oli rooleja opereteissa, kuten *Bajadeeri* (suklaatehtailija) ja *[[Mustalaisruhtinatar]]* (vanha ruhtinas).

## Elämä
Hankasalmella syntynyt Kartio muutti vanhempien erottua äitinsä ja isosiskonsa kanssa Kymiin ollessaan viisivuotias. Kartio työskenteli kirjapainossa ennen näyttelijänuraansa, ja opiskeli samalla lausuntaa ja plastiikkaa teatteripedagogi Bertha Lindbergin opissa. Kartio opiskeli myös laulua opettajanaan Elli Könönen.

Kartio aloitti teatteriuransa Koiton Näyttämöllä, johon hän oli kiinnitettynä 1925–27 ja 1928–29. Välissä hän työskenteli Sörnäisten Työväen Näyttämöllä. Koiton vuosien jälkeen hän siirtyi Lahden Teatteriin vuosiksi 1929–1935. Kartio jätti teatterin 'kun Suomen Filmiteollisuuden johtaja Erkki Karu kiinnitti hänet pääosaan Agapetuksen näytelmään perustuvassa komediassa *[[Syntipukki (vuoden 1935 elokuva)|Syntipukki]]*. Karu lienee saanut tiedon näytelmän nimiosan esittäjästä Lahden Teatterista.

Kartio esiintyi 16&nbsp;elokuvassa. Hänen tunnetuin roolinsa oli Lapatossun hyväntahtoinen mutta yksinkertainen ystävä Vinski *[[Lapatossu]]*-farsseissa, joissa hän muodosti parivaljakon yhdessä Aku Korhosen kanssa. Hän esitti Simeonin roolin myös *[[Seitsemän veljestä (elokuva)|Seitsemän veljeksen]]* filmatisoinnissa (1939). Kartio näytteli myös monissa aikansa komedioissa. Melko usein hänet nähtiin kauppiaan roolissa.

Kartion piti näytellä ritari-Armandin osa elokuvassa *[[Totinen torvensoittaja]]* (1941), mutta hän kuoli kesken kuvausten ja hänet korvasi Lauri Kyöstilä. Sydänvikainen Kartio menehtyi 36-vuotiaana influenssan jälkitautiin Kivelän sairaalassa Helsingissä noin kuukausi elokuvan *[[Tavaratalo Lapatossu & Vinski]]* ensi-illan jälkeen. Hänen siunaustilaisuutensa pidettiin Malmin hautausmaan isossa kappelissa.

## Elokuvat
**[[Syntipukki (vuoden 1935 elokuva)|Syntipukki]]* (1935)
**[[Roinilan talossa (elokuva)|Roinilan talossa]]* (1935)
**[[Pohjalaisia (vuoden 1936 elokuva)|Pohjalaisia]]* (1936)
**[[Onnenpotku]]* (1936)
**[[Kaikenlaisia vieraita]]* (1936)
**[[Lapatossu (elokuva)|Lapatossu]]* (1937)
**[[Kuin uni ja varjo]]* (1937)
**[[Asessorin naishuolet (vuoden 1937 elokuva)|Asessorin naishuolet]]* (1937)
**[[Tulitikkuja lainaamassa (vuoden 1938 elokuva)|Tulitikkuja lainaamassa]]* (1938)
**[[Syyllisiäkö?]]* (1938)
**[[Nummisuutarit (vuoden 1938 elokuva)|Nummisuutarit]]* (1938)
**[[Lapatossu ja Vinski olympia-kuumeessa]]* (1939)
**[[Seitsemän veljestä (elokuva)|Seitsemän veljestä]]* (1939)
**[[Takki ja liivit pois!]]* (1939)
**[[Halveksittu]]* (1939)
**[[Tavaratalo Lapatossu & Vinski]]* (1940)
**[[Totinen torvensoittaja]]* (1941) (jäi kesken näyttelijän kuoltua kesken kuvausten)

## Lähteet
*
### Viitteet

## Aiheesta muualla
*
Alangu mastiff

**Alangu mastiff**, myös *pakistaninmastiffi* tai *sindh mastiff* on intialainen molossikoira. Se on yksi kolmesta mastiffirodusta, joita tavataan eri puolilla Intian niemimaata ja Irania. Rotu on yleinen Pakistanissa, jossa sitä käytetään taistelukoirana. Alangu mastiff tarkoittaakin nykyään usein samaa koiraa kuin siellä tavattu **bully kutta**, joka on myös yleisnimitys kaikille pakistanilaisille taistelukoirille. Jotkut harrastajat pitävät kuitenkin bully kuttaa omana rotunaan.

## Ulkonäkö
Alangu on kookas mastiffi, jolla on upeat mittasuhteet ja jalo ryhti. Korvat perinteisesti typistetään. Selkä on pitkä. Raajat ovat lihaksikkaat ja raskaat. Häntä suippenee kärkeä kohden. Säkäkorkeus on noin 69 cm. Vuonna 1864 se oli kuitenkin nykyistä kookkaampi (76,2–86,3 cm korkea). Väri voi olla fawn, punainen tai musta. Musta maski on erittäin yleinen, ja rinnassa voi olla valkoset merkit.

## Luonne ja käyttäytyminen
Alangu on voimakas ja vahvatahtoinen. Se ei alun perin ollut aggressiivinen muita koiria kohtaan. Siitä on kuitenkin myöhemmin jalostettu sellainen koiratappeluita varten ja on sen vuoksi on sopiva myös vahtikoiraksi. Pakistanissa alangua käytetään edelleen koiratappeluihin. 

## Alkuperä
2&nbsp;500–5&nbsp;000 vuotta sitten Intiassa ja Persiassa esiintyi sekä alanguja, assyrianmastiffeja että alaunteja. Ensiksi mainittu oli kehittynyt Thanjavurin, alueella Tamil Nadun osavaltiossa
, ja sitä käytettiin suurriistan metsästykseen. Menetettyään alkuperäisen käyttötarkoituksensa rotua alettiin käyttää tappelu- ja vahtikoirana. Myös Persian armeija käytti sitä vartiointitehtäviin. Ajan kuluessa se alkoi harvinaistua, koska suurosa ihmisistä oli unohtanut sen olemassaolon.

## Lähteet

## Aiheesta muualla
Hieraattinen kirjoitus

**Hieraattinen kirjoitus** oli hieroglyfikirjoituksen tyylitelty muoto, joka korvasi vaikeatekoisemman edeltäjänsä kirjeissä, papyruksissa ja muissa kiireellisimmissä viestinnän muodoissa. Hieraattinen kirjoitus oli lähes yhtä vanhaa kuin hieroglyfikirjoituskin. Hieraattisen kirjoituksen pohjalta kehitettiin myöhäiskaudella vielä tyylitellympi demoottinen kirjoitus, joka otettiin käyttöön valtion asiakirjoissa.
Álvaro Mejía

**Álvaro Mejía** on seuraavien henkilöiden nimi:

* Álvaro Mejía, espanjalainen jalkapalloilija
* Álvaro Mejía, kolumbialainen pyöräilijä
* Álvaro Mejía, kolumbialainen kestävyysjuoksija.
Caater

**Caater** oli virolainen vuosina 1997–2004 toiminut yhtye, joka teki pääasiassa house-, trance-, techno- ja dance-tyyppistä, yleisesti eurodance-tyyppistä musiikkia. Caater sai alkunsa Tallinnassa sen pääjäsenten, entisen DJ:n, Kalle Kukkin ja Markku Tiidumaan tavatessa. Myöhemmin yhtyeeseen liittyi myös Andrus Lang.

## Historia

### 1997–1998
Kahtena ensimmäisenä vuotenaan yhtye julkaisi neljä albumia: *I* (1997), *II Level* (1997), *Contact* (1998), *Freakshow* (1998) ja *Space Invasion* (1998).

### 1999

Caaterin ensimmäinen singlejulkaisu oli vuonna 1999 julkaistu ”O Si Ne Ne”, joka menestyi hyvin musiikkilistoilla. Ensimmäinen levy valittiin Estonian Music Awards -gaalassa vuoden albumiksi ja ”O Si Ne Ne” valittiin parhaaksi tanssihitiksi. Bändi sai myös vuoden bändin tittelin.

### 2000

Vuonna 2000 Caater palasi listoille singlehitillään ”Hold That Sucker Down”, joka ilmestyi myyntiin viidessä Euroopan maassa: Suomessa, Virossa, Tanskassa, Belgiassa ja Italiassa. Suomen listoilla kappale oli yltänyt viidenteen sijaan, kun taas Tanskassa Caaterille tuli 36. sija. Samana vuonna ilmestyi myös kaksi muuta singleä, ”Phantom” ja ”Dance With You”, jotka nekin menestyivät kohtuullisesti. ”Phantomia” myytiin vain Suomessa ja Virossa, mutta ”Dance With You” oli saatavilla Viron lisäksi Pohjoismaissa, Belgiassa ja Italiassa. Suomessa ”Dance With You” ylsi singlelistan kuudenneksi. Virossa kappale oli listan ensimmäisenä, Skandinavian listoilla 30. ja Norjassa sijalla 20.

### 2001

Vuonna 2001 Caater julkaisi albumin *King Size* , jota myytiin Suomessa, Tanskassa, Virossa ja Unkarissa. King Sizea myytiin Suomessa ja Virossa myös singlenä. Soololaulaja Hannahin kanssa tehty ”Free My Body” oli menestys, mutta sitäkin myytiin Viron lisäksi vain Suomessa. Suomessa kappale ylsi listoilla kuudennelle sijalle. Sijalla 17 se oli Viron TOP40:ssä ja sijalla 20 ”Moldova Top Internationalissa”. 

### 2002

Vuonna 2002 ilmestyi albumi *Club Space*. Samana vuonna ilmestyi kaksi singleä; ”Enjoy The Silence” ja ”Master Tune”, joita myytiin edelleen vain Suomessa ja Virossa.

### 2003

Vuonna 2003 ilmestyi yhtyeen viimeiseksi jäänyt albumi ”Queen Of The Night”, joka oli tehty yhteistyössä Trinityn kanssa. Tyyliltään albumi oli hieman aiempaa pehmeämpää ja melodisempaa dancea. Albumia myytiin vain Virossa, mutta single oli saatavilla myös Suomessa. Kappale ei ollut kovin arvostettu.
Kemi I

**Kemi I** (**Kemi 1**) on majakka Kemin satamiin johtavan väylän suulla Perämerellä. Majakka sijaitsee avomerellä noin 37 kilometrin päässä Ajoksen satamasta etelälounaaseen ja noin 34 kilometriä Krunnien saaristoon kuuluvasta Ulkokrunnin saaresta länteen. Se on pari kilometriä Suomen aluevesirajan ulkopuolella.

Vuonna 1973 Kemin edustalle rakennettiin kaksi uutta pohjamajakkaa, Kemi I ja Kemi II, korvaamaan vanhaa majakkalaiva Kemiä. Majakkatornit rakennettiin käyttäen uutta menetelmää. Niiden perustaksi juntattiin merenpohjaan pyöreitä teräspylväitä, joiden päälle sijoitettiin teräksinen majakkatorni. Kemi I:n huipulle asennettiin myös helikopterin laskeutumistasanne. Kun uudet majakat valmistuivat ja otettiin käyttöön, poistettiin majakkalaiva *Kemi* asemapaikaltaan 15. marraskuuta 1973.

Majakka ei kuitenkaan kestänyt jääliikuntojen aiheuttamia voimia ja tärinää, vaan sen loistolaite sammui jo joulukuussa. Tornin yläosa huojui jääliikuntojen voimasta pahimmillaan jopa yli kymmenen metriä edestakaisin. Jääliikuntojen voimasta sekä Kemi I että Kemi II päätettiin räjäyttää vesirajasta, ja majakkalaiva *Kemi* siirrettiin vielä yhdeksi purjehduskaudeksi asemapaikalleen.

Nykyinen Kemi I on rakenteeltaan pohjamajakka, jonka torniosa seisoo merenpohjaan upotetun betonisen jalustan, kasuunin päällä. Kasuuni rakennettiin Oulun satamassa ja hinattiin sijoituspaikalleen kesäkuussa 1975. 

Kun kasuuni oli upotettu haluttuun kohtaan sen tyhjä tila täytettiin rautamalmin rikastusjätteellä joka olikin toimiva ratkaisu. 

Majakassa on myös tutkamajakka sekä yksi Suomen ensimmäisistä automaattisista säähavaintoasemista, jossa mitataan ilman lämpötilaa, kosteutta ja painetta sekä tuulen suuntaa ja nopeutta.

## Lähteet
Johann Renner

**Johann Renner** (n. 1525 - 1583/4) oli virolainen kronikoitsija ja Balthasar Russowin aikalainen. Hänen teoksensa Liivinmaan historia julkaistiin vasta 1800-luvulla. 

## Lähteet
Kemi II

**Kemi II** (**Kemi 2**) on majakka Kemin satamiin johtavan väylän suulla Perämerellä. Majakka sijaitsee avomerellä noin 20 kilometrin päässä Ajoksen satamasta etelälounaaseen ja noin 25 kilometriä Krunnien saaristoon kuuluvasta Ulkokrunnin saaresta länsiluoteeseen.

Vuonna 1973 Kemin edustalle rakennettiin kaksi uutta pohjamajakkaa, Kemi I ja Kemi II, korvaamaan vanhaa majakkalaiva Kemiä. Majakkatornit rakennettiin käyttäen uutta menetelmää. Niiden perustaksi juntattiin merenpohjaan pyöreitä teräspylväitä, joiden päälle sijoitettiin teräksinen majakkatorni. Kun uudet majakat valmistuivat ja otettiin käyttöön, poistettiin majakkalaiva *Kemi* asemapaikaltaan 15. marraskuuta 1973.

Majakan loistolaite sammui jo joulukuussa 1973. Sammumista tutkittaessa havaittiin, että majakkatornissa oli tapahtunut kaasuvuodon aiheuttama räjähdys. Jääliikuntojen voimasta aiheutuvan huojunnan vuoksi majakka räjäytettiin vesirajasta, ja majakkalaiva *Kemi* siirrettiin vielä yhdeksi purjehduskaudeksi asemapaikalleen.

Uusi majakka valmistui vasta vuonna 1981. Nykyisessä majakkatornissa on tärinävaimennettu yläosa.

## Lähteet
Siroarnikki

**Siroarnikki** eli **tunturiarnikki** eli **arnikki** (*Arnica angustifolia*) on pohjoisella pallonpuoliskolla kasvava kauniskukkainen arnikkilaji. Siroarnikki on Suomessa uhanalainen ja luonnonsuojelulailla rauhoitettu. Sitä kasvaa Suomessa alle sadassa paikassa.

## Ulkonäkö ja koko
Siroarnikki on monivuotinen ja kasvaa 10–40 cm korkeaksi. Sen varsi on hento ja etenkin latvaosasta tiheään karvainen. Varren tyvellä on lehtiruusuke. Vastakkain olevia ruodittomia varsilehtiä on yksi tai kaksi paria. Lehtilapa on suikea tai puikean suikea, pitkäkärkinen, ehytlaitainen, lähes silposuoninen ja lyhytkarvainen. Kukinto on 3–5 cm leveä, yksittäinen ja usein nuokkuva keltainen mykerö. Toisinaan esiintyy 1–4 muuta mykeröä varsilehtien hangassa. Siroarnikki kukkii heinä-elokuussa.

## Levinneisyys
Siroarnikki esiintyy laajasti pohjoisen pallonpuoliskon arktisilla tai subarktisilla alueilla. Laji jaetaan neljään eri alalajiin, jotka eroavat levinneisyydeltään toisistaan:
* tunturisiroarnikki (*A. angustifolia* subsp. *alpina*) – Euraasiassa: Fennoskandia, Luoteis-Venäjä, Siperian länsiosa.
* amerikansiroarnikki (*A. angustifolia* subsp. *angustifolia*) – Pohjois-Amerikassa: Kanada, Grönlanti, Yhdysvalloissa Alaska ja Montana.
* siperiansiroarnikki (*A. angustifolia* subsp. *iljinii*) – Euraasiassa: Luoteis-Venäjä, Siperia, Kazakstan ja Mongolia.
* *A. angustifolia* subsp. *tomentosa* – Pohjois-Amerikassa: Kanada.

Fennoskandiassa siroarnikkia tavataan Pohjois-Norjan ja -Ruotsin tuntureilla, paikoitellen Pohjois-Suomessa, Petsamon tunturialueella sekä Kuolan niemimaalla. Suomessa siroarnikkia kasvaa Enontekiön ja Inarin Lapissa sekä Kuusamossa ja Sallassa. Vuonna 2009 tehdyissä kartoituksissa laji löydettiin Suomesta 73 kasvupaikalta.

## Elinympäristö
Siroarnikki kasvaa kalkkipitoisilla, melko kuivilla ja valoisilla paikoilla: tunturikankailla ja rotkojen ja pahtojen seinämillä olevilla pienillä hyllyillä. Laji on kalkinvaatija. Suomessa suurin osa siroarnikin kasvupaikoissa sijaitsee suojelualueilla. Kauniskukkaista kasvia saattaa kuitenkin uhata laiton keräily ja kasvupaikkojen kuluminen.

## Käyttö
Siroarnikin sukulaislajeja, kuten etelänarnikkia (*Arnica montana*) ja idänarnikkia (*Arnica sacchalinensis*), käytetään rohtokasveina. 

## Lähteet
* Jäkäläniemi Anne: *Arnikki*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 73–74.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen terveyskasvit. Luonnon parantavat yrtit ja niiden salaisuudet*. Toim. Huovinen, Marja-Leena & Kanerva, Kaarina. Oy Valitut Palat – Reader's Digest Ab, Helsinki 1982.

### Viitteet

## Aiheesta muualla
* Suomen Lajitietokeskus: Siroarnikki (''Arnica angustifolia'')
* Kasviatlas 2023: Siroarnikin (''Arnica angustifolia'') levinneisyys Suomessa.
* Luontoportti: Arnikki (''Arnica angustifolia'')
Kemi (täsmennyssivu)

**Kemi** voi tarkoittaa seuraavia:

* Kemi, Suomen kaupunki
* Kemi, Vienan Karjalan kaupunki
* Kemi, Suomen rataverkon rautatieasema Kemissä
* Kemi, majakkalaiva
* Kemi I, majakka Perämerellä
* Kemi II, majakka Perämerellä
* Kemi Oy, metsäteollisuutta harjoittanut yritys Kemissä, nykyisin osa Metsä-Botniaa.
* Kemin maalaiskunta, Keminmaan entinen nimi
* 1508 Kemi, asteroidi
* Kemi, etunimenä:
** Kemi Badenoch (s. 1980), brittiläinen poliitikko
* Kemi, sukunimenä:
** Esko Kemi (1939-2009), suomalainen jalkapalloilija
Phil Ivey

**Phil Ivey** (s. 1. helmikuuta 1977, Riverside, Kalifornia) on yhdysvaltalainen pokeriammattilainen. Hän vietti nuoruutensa New Jerseyssä ja asuu nykyisin Las Vegasissa. Ivey edustaa Full Tilt Poker -pokerihuonetta, jonka omistajiin ja perustajiin hän kuuluu. Pokerimaailmassa Iveya kutsutaan usein maailman parhaaksi pelaajaksi. Barry Greenstein pitää häntä  maailman parhaana turnauspelaajana. 

## Turnausmenestys
### World Series of Poker

Ivey on voittanut urallaan kymmenen World Series of Poker -ranneketta, joista kolme samana vuonna (vuonna 2002, kolmeen voittoon samana vuonna ovat kykeneet Iveyn lisäksi vain Phil Hellmuth Jr, Ted Forrest, Puggy Pearson ja Jeff Lisandro). 

WSOP:n pääturnauksessa Ivey on ollut 23. vuonna 2002, 10. vuonna 2003 ja 20. vuonna 2005. Lisäksi hän oli mukana yhdeksän pelaajan finaalissa marraskuussa 2009. Iveyn lopullinen sijoitus oli 7.

#### WSOP-rannekkeet

### World Poker Tour

Phil Ivey oli WPT:n finaalipöydässä kuusi kertaa ennen kuin seitsemännellä kerralla voitti WPT-turnauksen. Tämä tapahtui L.A. Poker Classicissa helmikuussa 2008. Ykköspalkinto oli 1&nbsp;596&nbsp;100 dollaria. The Fourth Annual Jack Binion World Poker Openissa tammikuussa 2003 hän oli toinen.

### European Poker Tour

Ivey debytoi EPT:llä syyskuussa 2006 Barcelonan turnauksessa. Hän aloitti finaalipöydän johtoasemassa ja oli lopulta toinen norjalaisen Bjørn-Erik Glennen jälkeen.

### Muut turnaukset

20. marraskuuta 2005 Ivey voitti miljoonan dollarin ykköspalkinnon Monte Carlo Millions -turnauksessa. Vain 24 tuntia myöhemmin hän voitti 600&nbsp;000 dollaria "The FullTiltPoker.Net Invitational Live from Monte Carlo" -kilpailussa. Kutsukilpailun muut osallistujat olivat Mike Matusow, Phil Hellmuth, Gus Hansen, Chris Ferguson, Dave Ulliott ja John Juanda. 

Toukokuussa 2024 Iveyn pokeriuran turnausansiot ylittivät 42 miljoonaa dollaria. Hän on tällä hetkellä The Hendon Mobin turnaustilastoissa kaikkien aikojen yhdentenätoista.

## Käteispelit

Ivey on osallistunut vakituisesti Las Vegasin Bellagio-hotellin suurimpiin käteispeleihin. Toukokuussa 2010 avattiin Arian kasinolle Las Vegasiin Phil Iveyn mukaan nimetty korkeiden panosten pokeripelihuone.

Helmikuussa 2006 Ivey pelasi limiitti texas hold'emia kaksinpelinä teksasilaista liikemies-miljardööri Andy Bealia vastaan. Kolmen päivän aikana Ivey voitti yli 16 miljoonaa dollaria. Ivey edusti pokerin pelaajien ryhmää nimeltä "The Corporation", joka yhdisti rahansa ja vuorollaan pelasi Bealia vastaan. Aiemmin samassa kuussa Beal oli voittanut ryhmältä 10 miljoonaa dollaria. 

High Stakes DB on tilastoinut internetin käteispelejä 1.1.2007 alkaen, Iveylle on kertynyt seuranta-aikana voittoa yli 19 miljoonaa dollaria.

## Lähteet

## Aiheesta muualla
* Viralliset kotisivut 
*
Harmaahorsma

**Harmaahorsma** (*Epilobium lamyi*) on Euroopassa kasvava, monivuotinen horsmakasvi. Suomessa laji on hyvin harvinainen ja uhanalainen.

## Ulkonäkö ja koko
Harmaahorsman punertava varsi on pysty, nelisärmäinen ja 30–60 cm korkea. Kasvi on haaraton tai yläosastaan haarova. Varren alaosa on kalju, ylempää myötäisesti kaarikarvainen. Varren tyvellä on sekä uusia että edellisen kesän kuivia ruusukelehtiä. Harmaanvihreät lehdet ovat ruodittomia tai hyvin lyhytruotisia, kapean pitkulaisia ja pieni- ja tylpähköhampaisia. Ylimpien lehtien laidat ja alapinnan keskisuonet ovat karvaisia. Tiheän kukinnon ranka on harmaakarvainen. Kukan teriö on vajaan sentin levyinen, purppuranpunainen ja kokonaan aukeava. Luotti on nuijamainen. Harmaahorsma kukkii heinä-elokuussa. Kasvi tuottaa runsaasti siemeniä ja ne säilyvät pitkään maassa. Harmaahorsma voikin pulpahtaa esille maata muokattaessa.

Harmaahorsma muistuttaa suuresti tummahorsmaa (*E. obscurum*) ja särmähorsmaa (*E. tetragonum*), jonka alalajiksi se onkin välillä luokiteltu. Harmaahorsma saattaa risteytyä muiden horsmalajien kanssa. Risteymiä tunnetaan ainakin amerikanhorsman (*E. adenocaulon*) ja lehtohorsman (*E. montanum*) kanssa.

## Levinneisyys
Harmaahorsman päälevinneisyysalue ulottuu Isosta-Britanniasta ja Ranskasta läpi Keski-Euroopan Balkanille asti. Satunnaisemmin lajia tavataan lähes koko Euroopassa Etelä-Ruotsia ja -Suomea myöten. Harmaahorsmaa kasvaa myös Turkissa. Suomessa harmaahorsmaa on tavattu usealta paikkakunnalta Ahvenanmaalta, Turun saaristosta Korppoosta ja Nauvosta sekä aikaisemmin myös mannermaalta Lohjalta ja Karjalohjalta.

## Elinympäristö
Harmaahorsma viihtyy savisissa ojissa ja ojanpientareilla, joutomailla, kesantopelloilla ja kosteilla rantaniityillä. Se on vähentynyt elinpaikkojen umpeenkasvamisen ja ojien vähenemisen takia. Se ei myös pärjää kilpailussa tulokaslaji amerikanhorsman kanssa.

## Lähteet
* Laine, Unto: *Harmaahorsma*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 143.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Harmaahorsman levinneisyys Suomessa.
Risto (yhtye)

**Risto** on Tampereella vuonna 2002 perustettu yhtye, jonka johtajana ja laulusolistina toimii Risto Ylihärsilä. Yhtye on julkaissut neljä omaa pitkäsoittoa sekä yhden albumin, jolla se toimii Kari Peitsamon taustayhtyeenä. Riston vuonna 2006 julkaistu *[[Aurinko aurinko plaa plaa plaa]]* oli yhtyeen ensimmäinen listoille noussut albumi, ja Jarkko Jokelaisen mukaan sitä pidetään 2000-luvulla tehdyn suomirockin klassikkona. 

Riston solisti Risto Ylihärsilä sai yhtyeen albumista *[[II (Riston albumi)|II]]* Teosto-palkinnon. 

## Jäsenet
* Risto Ylihärsilä – laulu, koskettimet
* Tuomas Eriksson – kitara
* Ninni Luhtasaari – baritonikitara, basso
* Ville Leinonen – rummut

### Entiset jäsenet
* Eero Rannio – rummut
* Sami Rouhento – rummut
* Timo Juntunen – rummut
* Alina Toivanen – rummut
* Minna Kortepuro (2002–2013) – baritonikitara, basso

## Julkaisut
### Albumit
* 
* 
* Kari Peitsamo & Risto: *[[The Second Coming of Mr. Jesus H. Christ]]*&nbsp;&nbsp;(2007)
* 
* 

### Kokoelmat ja livealbumit

* 
* , kokoelma

### Singlet ja EP:t
* ”Diskopallo” / ”Maaseutu” (2005)
* *Hessu kostaa ja muita hiiritarinoita* (2006)
* Kari Peitsamo & Risto: ”Gotta Build a Railroad, Gotta Build a Train” (2007)

### Musiikkivideot
* ”Rakkauden rock” (2006)
* ”Rakkaus” (2007)
* ”Kateelliselle ystävälle” (2008)
* ”Putoan kaivossa” (2009)
* "Turvaluola" (2013)

## Lähteet

## Aiheesta muualla
* Risto Discogs-sivustolla
Álvaro Mejía (jalkapalloilija)

**Álvaro Mejía Pérez** (s. 18. tammikuuta 1982 Madrid, Madridin maakunta, Espanja) on espanjalainen jalkapalloilija, pelipaikaltaan puolustaja. Hän edustaa Espanjan pääsarjassa Primera Divisiónissa pelaavaa Real Murciaa.

Mejía aloitti jalkapalloilun Madridin naapurikaupungin Las Rozasin Club Deportivo Las Rozasissa, josta siirtyi Real Madridin junioreihin vuonna 1998. Realissa hän aloitti Juvenil C -joukkueessa, josta nousi asteittain ikäluokasta toiseen ja lopulta edustusjoukkueeseen kaudella 2003–2004. Ensimmäisen pääsarjaottelunsa hän pelasi 24. tammikuuta 2004 Villarrealia vastaan, ja esiintyi ensimmäisellä kaudellaan kaikkiaan yhdeksässä ottelussa. Mejía pelasi täydet minuutit myös Mestarien liigan neljännesvälierien toisessa osaottelussa Bayern Müncheniä vastaan sekä tappiollisessa puolivälieräotteluparissa Monacoa vastaan.

Mejía teki uuden vuoteen 2010 ulottuvan sopimuksen Real Madridin kanssa 24. toukokuuta 2004, mutta pelasi tulevalla kaudella vain viidessä pääsarjaottelussa. Kaudella 2005–2006 hän oli mukana 17 pääsarjaottelussa, ja teki ammattilaisuransa ensimmäisen maalinsa Real Betisiä vastaan 29. lokakuuta 2005 tultuaan hetkeä aiemmin vaihdosta kentälle.

Kesällä 2007 Mejía siirtyi neljävuotisella sopimuksella kaudeksi 2007–2008 Primera Divisióniin nousseeseen Real Murciaan.

## Triviaa

Vapaa-ajallaan Mejía on intohimoinen hevosharrastaja. Hän omistaa oman tallin ja 12 hevosta.

## Lähteet
Cannibal Island

**Cannibal Island** voi tarkoittaa:
* *[[Cannibal Island: Death in a Siberian Gulag]]*, Nicolas Werthin kirja vuodelta 2007
* Cannibal Island, saari Winnipegjärvellä Kanadassa
* *[[Cannibal Island (elokuva)|Cannibal Island]]*, vuoden 1956 elokuva
* *[[Cannibal Island (peli)|Cannibal Island]]*, tietokonepeli
* Pelegosto eli Cannibal Island, fiktiivinen saari elokuvassa *Pirates of the Caribbean: Kuolleen miehen kirstu*.
Puritaanit (ooppera)

**Puritaanit** () on Vincenzo Bellinin kolminäytöksinen ooppera, joka sai ensi-iltansa 24. tammikuuta 1835 Pariisin Théâtre Italiens -oopperatalossa. 

## Lähteet
* Baltimore Opera Study Guide 
### Viitteet
Luettelo Green Dayn kappaleista

Tämä on epätäydellinen **luettelo** punk rock -yhtye **[[Green Day]]n** työstämistä **kappaleista**. Kappaleita voi järjestää raidan, kappaleen nimen, albumin tai julkaisuvuoden mukaan.
Cannibal Island (Kanada)

**Cannibal Island** on pieni saari Winnipegjärven pohjoisaltaassa Manitoban provinssissa Kanadassa. Se on osa jääkauden muovaamaa moreeniharjannetta nimeltä The Pas Moraine, johon kuuluvat myös Long Pointin niemen lisäksi saariketjun muut saaret, Little George, George, Big Sandy sekä Little Sandy.

## Lähteet
Jordan 199

**Jordan 199** oli britti Mike Gascoynen suunnittelema auto, jolla Jordan-talli kilpaili Formula 1 -sarjassa kaudella 1999. Autoa ajoivat kauden 1996 maailmanmestari Damon Hill, joka voitti Jordanille ensimmäisen voiton edelliskauden Belgian Grand Prix'ssa, sekä Williamsilta Ralf Schumacherin kanssa tallia vaihtanut Heinz-Harald Frentzen.

Jordan 199 oli Jordanin 15-vuotisen historian menestyksekkäin auto. Sillä voitettiin kaksi osakilpailua, ja kerran päästiin paalupaikalle. Jordan jatkoi edelliskauden tapaan Mugen-Hondan moottoreilla, mutta rengastoimittaja vaihtui Bridgestoneen Goodyearin lopetettua F1 -toimintansa. Damon Hill sai rinnalleen Heinz-Harald Frentzenin. 

Kausi alkoi Jordanin kannalta loistavasti, kun Frentzen ajoi kauden avanneessa Australian GP:ssa toiseksi ja Brasilian GP:ssa hän oli kolmas. Hill saavutti kauden ensimmäiset pisteet San Marinon GP:ssa ollen neljänneksi. Monacossa Frentzen sijoittui puolestaan neljänneksi. Tämän jälkeen seuraavat kaksi kilpailua oli pisteettömiä. Ranskan GP:sta talli saavutti historian toisen voittonsa, kun Frentzen kaasutteli ruutulipun ohi ensimmäisenä. 

Britannian GP:ssa tallin molemmat kuljettajat ajoivat pisteille Fretzenin sijoituttua neljänneksi ja Hillin viidenneksi. Fretzen uusi sijoituksensa Itävallan GP:ssa. Kotikilpailussaan, Saksan GP:ssa, Frentzen oli palkintokorokkeella kolmas. Unkarin GP:ssa hän oli neljännen kerran kauden aikana neljäs. Hill sijoittui samaisessa kilpailussa kuudenneksi. Hän oli samalla sijalla myös Belgian GP:ssa, jossa Frentzen saavutti kolmannen tilan. Italian GP:ssa Frentzen voitti jo toistamiseen kaudella. Voitto oli tallin historian ainoa, joka saavutettiin kuivalla kelillä. Frentzen saavutti paalupaikan myös Euroopan GP:n aika-ajoissa, mutta kilpailu päättyi ikävään keskeytykseen. Malesian GP:sta Frentzen saavutti vielä kuudennen sijan ja kauden päätöksessä, Japanin GP:ssa hän ylsi neljänneksi.

Kautta 1999 voitaneen pitää Jordanin parhaana. Frentzen saavutti kaksi voittoa ja yhden paalupaikan. Hän oli jopa mukana mustana hevosena mestaruustaistelussa. Talli kasasi kauden aikana yhteensä 61 MM-pistettä, mikä jäi tallin historian parhaaksi saavutuksesi. Valmistajien MM-sarjassa talli ylsi kolmanneksi.

## Formula 1 -tulokset
**Lihavointi** tarkoittaa paalupaikkaa, *kursivointi* kilpailun nopeinta kierrosta. 

## Aiheesta muualla

* Jordan 199 - The Formula One DataBase 
* Jordan 199 - ChicaneF1
* Jordan 199 - F1Olivier
Rakas varkaani

**Rakas varkaani** on William Markuksen ohjaama suomalainen komediaelokuva vuodelta 1957. 

Elokuvassa varkaiden elämää tutkivan psykologian dosentti Leopold Tisdallin (Pentti Siimes) tyttöystävä on oikeasti kleptomaani Lissie (Elina Pohjanpää), joka houkuttelee Leopoldinkin alamaailmaan. Lissiellä on myös tyhmä apuri Kaaleppi (Armas Jokio). Elokuvan kuvauksissa vuonna 1956 Pentti Siimes ja Elina Pohjanpää menivät oikeasti naimisiin.

Elokuvan lopun ravintolakohtauksessa Kalastajatorpalla Olavi Virta esittää Toivo Kärjen säveltämän ja Reino Helismaan sanoittaman foxin *Pieni nainen*.

Jo valmiiksi saatua elokuvaa jouduttiin vielä muuttamaan, sillä Elokuvatarkastamo olisi muuten langettanut sille moraaliongelmien vuoksi 30 prosentin rangaistusveroluokan. Ratkaisuksi ohjaaja lisäsi elokuvan loppuun kohtauksen, jossa Lissie ja Kaaleppi menevät vapaaehtoisesti vankilaan. 

Lissien suihkukohtauksessa Elina Pohjanpäällä on sijaisnäyttelijä.

Elokuva kuvattiin Kaivopuistossa, Ullanlinnassa, Eirassa, Helsingin ydinkeskustan Stockmannilla, Kruununhaassa, Munkkiniemessä ja Hermannissa.

Elokuvan televisioensi-ilta oli 29. marraskuuta vuonna 1964. Elokuva keräsi 1 290 000 katsojaa. 

## Arviot
Aikalaiskriitikoilta elokuva sai paljon kiitosta, mutta katsojat eivät siitä innostuneet, vaan katsojamäärät jäivät vähäisiksi.

Televisioesitysten yhteydessä julkaistussa kritiikissä elokuvaa sanottiin ilmavaksi hupailuksi, ja sitä pidettiin epäloogisuuksilla leikittelevyytensä vuoksi viehättävänäkin. Käsikirjoitusta tosin eräs kriitikko pitää väkinäisenä, ja itse elokuvan pitävät hänen mukaansa pystyssä pääosien esittäjät.

"Elokuvan tyyli muistuttaa hieman Chorellin *[[Nukkekauppias ja kaunis Lilith|Nukkekauppiasta]]*. Repliikeissä ja eräissä pikku detaljeissa pilkahteli kirjailijan sekä ohjaajan terävä, tapahtumia psykologisen oikein tarkasteleva vekkulimainen silmä", huomautti Jukka Martinkari, *[[Turun Sanomat]]* 19.7.1957.

"Vähäpätöisestä aiheesta on saatu hauskahko hulluttelu, jota ei ainakaan voida syyttää kotimaisen elokuvan perisynnistä - yrittämishalun puutteesta", arvioi Martti Savo, ''Kansan Uutiset'' 30.6.1957.

*"Rakas varkaani* on tuore farssikomedia, jossa kaikki on oman väen keksintöä, mitään ei ole lainattu muilta, ei edes itseltä. Tämä omin joukoin - skenaristi Chorell, ohjaaja Markus, kuvaus Pentti Unho, lavastus Aarre Koivisto, musiikki Toivo Kärki, leikkaus Armas Vallasvuo - aikaansaatu nokkeluus se juuri huvittaa niin paljon että vaikka elokuva kokonaisuutena ajatellen on sekava ja siihen on jäänyt epäonnistuneitakin neronleimauksia, se herättää muistellessa pienen närkästyksen voittavaa suopeaa hymyilyä", luonnehti Inkeri Lius, *Suomen Sosialidemokraatti* 30.6.1957.

*[[Helsingin Sanomat|Helsingn Sanomat]]* arvioi helmikuussa vuonna 2020, että komedia ennakoi hupaisasti Alfred Hitchcockin seitsemän vuotta myöhemmin ilmestynyttä *[[Marnie – vaarallisella tiellä|Marnie]]*-elokuvaa. 

## Näyttelijät

## Lähteet

## Aiheesta muualla
*
Kello (saari)

**Kello** on saari Perämerellä Raahen kaupungin edustalla. Se sijaitsee Isolahden suulla Pikku-Kraaselin saaren luoteispuolella noin kaksi kilometriä länteen Raahen venesatamasta. Saarella on Raahen sataman väylien linjataulu.
Sointula (kaupunginosa)

**Sointula** on Valkeakosken 15. kaupunginosa itäisessa osassa kaupunkia. Sointulassa on Innalantien ja Sointulantien ympäröimä ostoskeskuksen ja päivänkodin alue. *Riippusiltojen lenkki* kulkee Sointulan kautta. Riippusillat myös kuuluvat Sointulaan. Sointula sijaitsee veden lähellä. 

Sointula on hieman eristyksissä muusta kaupungista. Se sijaitsee Valkeakoskelta lähdettäessä Pälkäneentietä pitkin Pälkäneelle. Sointulaa rajoittaa etelässä Lumikorven teollisuusalue sekä idässä, lännessä ja pohjoisessa Mallasvesi. Apian leirintäalue sijaitsee Sointulan vieressä, ja Kirjaslampi sen luoteispuolella. Kirjaslammella on myös Kirjaslammen lava, jossa järjestetään tansseja kesäisin.

Innalan- ja Sointulantiellä sijaitsee kerrostalo-asuntoja ja Sointulan perällä on omakoti- ja rivitaloalue.

## Lähteet
Rhein-Neckar-Kreis

**Rhein-Neckar-Kreis** on piirikunta Baden-Württembergin osavaltiossa Saksassa. Se sijaitsee osavaltion luoteisosassa Karlsruhen hallintopiirissä Heidelbergin kaupungin ympärillä. Nimensä piirikunnalle antavat joet Rein ja Neckar. Piirikunnassa asui kesäkuun 2021 lopussa 548&nbsp;533 asukasta. Rhein-Neckar-Kreis on asukasmäärältään Baden-Württembergin suurin piirikunta. Se perustettiin vuoden 1973 piirikuntauudistuksen yhteydessä.

## Maantiede
Rhein-Neckar-Kreis rajoittuu luoteessa Mannheimin kaupunkiin, pohjoisessa Hessenin osavaltioon kuuluviin Kreis Bergstraßen ja Odenwaldkreisin piirikuntiin sekä idässä, kaakossa ja etelässä Baden-Württembergiin kuuluviin Neckar-Odenwald-Kreisin, Heilbronnin ja Karlsruhen piirikuntiin. Lännessä Reinjoki muodostaa Rhein-Neckar-Kreisin ja Rheinland-Pfalzin osavaltioon kuuluvan Speyerin kaupungin ja Rhein-Pfalz-Kreisin piirikunnan välisen rajan. Heidelbergin kaupunki on melkein kokonaan Rhein-Neckar-Kreisin alueen ympäröimä kuulumatta itse siihen. Kuitenkin piirikunnan hallinto sijaitsee Heidelbergissä.

Rhein-Neckar-Kreisin alue kuuluu historialliseen Kurpfalzin maakuntaan. Nykyään piirikunta muodostaa yhdessä muiden Baden-Württembergiin, Rheinland-Pfalziin ja Hesseniin kuuluvien piirikuntien ja kaupunkien kera niin sanotun Rein-Neckar-kolmion (*Rhein-Neckar-Dreieck*) metropolialueen, jossa asuu yhteensä noin 2,4 miljoonaa ihmistä. Rhein-Neckar-Kreisin alueen läntinen osa kuuluu alavaan Reinin laaksoon, itäinen osa sen sijaan Odenwaldin vuorialueeseen. Neckarjoki virtaa itä-länsi-suuntaan piirikunnan läpi ja suistuu Mannheimin kohdalla Reiniin.

## Kunnat ja kaupungit

Rhein-Neckar-Kreisiin kuuluu 54 kuntaa, joita 17 on kaupunkeja. Asukasluvut 30. kesäkuuta 2021.

## Lähteet

## Aiheesta muualla

* Piirikunnan kotisivut
Baby Sweetcorn

**Baby Sweetcorn** on porilainen pop-yhtye.

## Julkaisut

### Albumit
* *Coming Up as the Night Comes Down* (omakustanne 2001)
* *Ghosts and Sunsets* (Tulva 2005)
* *New Low* (Karkia Mistika Records 2006)
* *Cyborg* (Way Beyondo Records 2017)
* *He Laughs He Learns He Loves* (Way Beyondo Records 2019) 
* *Beyond The Rain* (Way Beyondo Records 2021) 

### Kokoelmat

* *Idle Lays* (Saunakamari Kasetit 2015)

### Singlet ja EP:t
* *Rosary Principle EP* (Tulva 2002)
* *Small Hour Drama b/w Heart of Gold* 7" (Karkia Mistika Records 2002)
* *There and Not Dare* 7" EP (Kevyt Nostalgia Records 2003)
* *Plastic Jesus on a Car Dashboard / Modern Saints* (Way Beyondo Records 2020)
* *Island Song* (Way Beyondo Records 2020)
* *Hidden* (Way Beyondo Records 2020)
* *Slow Fade* (Way Beyondo Records 2020)

## Aiheesta muualla

* Virallinen kotisivu
*
Tukianjärvi

**Tukia** on järvi, joka sijaitsee Savonlinnassa ja Heinävedellä. Järven etelä- ja länsipuolella sijaitsee Leivolan ja koillispuolella Tetrivaaran kylät.

Tukian pinta-ala on 121,6 hehtaaria ja sillä on kolme saarta, jotka sijaitsevat järven eteläosassa. Suurin saari on Kalmosaari, joka on 260 metriä pitkä ja 130 metriä leveä. Järven rantaviivan pituus on 15,5 kilometriä ja sen rannat ovat pääosin metsämaata. Etelärannalla on peltoja. Järvellä on noin neljä taloa ja viisi vapaa-ajan asuntoa. Savonlinnan ja Heinäveden välinen kunnanraja kulkee järven pohjoisosan halki, mutta suurin osa järvestä kuuluu Savonlinnaan.

Järvi sijaitsee Vuoksen vesistössä (vesistöaluetunnus 04) Oriveden–Pyhäselän alueen (04.3) Oriveden alueella (04.31), jonka Säimenenjoen valuma-alueeseen (04.313) se kuuluu. Järven vedenpinnankorkeus on 94,2 mpy. Järvi laskee sen eteläpäästä lähtevää jokea pitkin Säimeneen. Laskuojan pituus on 1,4 kilometriä ja pudotus 14,9 metriä.

Tukian laskujoessa sijaitsi 1800-luvulla mylly sekä vielä nykyäänkin nähtävissä olevia puun uittoon liittyviä rännejä.

## Lähteet
Hoikkarölli

**Hoikkarölli** (*Agrostis clavata*) on röllien sukuun kuuluva heinäkasvi. Suomessa laji oli aiemmin vaarantunut, mutta vuoden 2019 uhanalaisuusarvioinnissa se luokiteltiin silmälläpidettäväksi.

## Ulkonäkö ja koko
Hoikkarölli kasvaa 30–70 senttimetriä korkeaksi. Kasvi on monikortinen; korret ovat pystyjä tai kohenevia. Lehdet ovat litteät, viitisen millimetriä leveät ja vaalean vihreät. Ylimmän korsilehden kieleke on 1,3–2,5 mm pitkä. Kukinto on laaja, pitkähaarainen, niukkatähkyläinen ja 8–25 cm pitkä röyhy. Ulkohelve on vihneetön, sisähelve puuttuu tai on hyvin pieni. Hoikkarölli heilimöi kesä-heinäkuussa. Laji on yksivuotinen tai lyhytikäinen monivuotinen kasvi.

Hoikkarölli muistuttaa suuresti rikkarölliä (*A. scabra*) ja nurmirölliä (*A. capillaris*).

## Levinneisyys
Hoikkarölli on pohjoinen, mantereisen ilmaston kasvi, jota tyypillisesti tavataan taigametsäalueella. Levinneisyysalue ulottuu Keski-Ruotsista ja -Suomesta hyvin laikuttaisena läpi Venäjän Itä-Siperiaan, Kamtšatkaan ja Japaniin asti. Lajia tavataan myös Pohjois-Amerikan puolella Alaskassa. Suomessa hoikkarölliä on tavattu hajanaisella alueella Uudeltamaalta ja Hämeestä läpi Keski- ja Itä-Suomen Etelä-Lappiin saakka noin 40 kasvupaikalta. Runsaimmin sitä kasvaa Pohjois-Savossa, Kainuussa ja Etelä-Lapissa. Laji löydettiin Suomesta ensimmäisen kerran vuonna 1901 Maaningan Korkeakoskelta.

## Elinympäristö
Hoikkarölli kasvaa lehdoissa purojen, jokien ja lähteiden ympärillä sekä kosteissa kuusikoissa. Sitä tavataan myös ihmisen muokkaamassa ympäristössä polkujen ja teiden varsilla, ojissa, metsäkoneiden urissa ja hakkuuaukioiden aurausvaoissa. Laji on muuttunut harvinaisemmaksi luontaisilla kasvupaikoillaan metsätalouden tehostumisen tuhotessa sen kasvupaikkoja. Ihmisen luomissa kasvupaikoissa hoikkarölli esiintyy yleensä vain lyhyen aikaa, vaikka saattaa muodostaa monen hehtaarin kasvustoja.

## Uhanalaisuus
Nykyään vain pieni osa hoikkaröllin esiintymisistä on täysin luonnontilaisia. Hoikkaröllin havaituista esiintymisistä vuoden 1990 jälkeen 16% on suojeltu. Laji on uhanalainen Leningradin alueella ja Karjalan tasavallassa.

## Lähteet
* Raatikainen, Mikko & Ulvinen, Tauno: *Hoikkaröli*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 48–49.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* 

### Viitteet

## Aiheesta muualla
* Kasviatlas 2020: Hoikkaröllin levinneisyys Suomessa.
* ITIS: ''Agrostis clavata'' 
* United States Department of Agriculture (USDA): ''Agrostis clavata'' 
* Flora of China: ''Agrostis clavata''
Käyttäjätilien valvonta

**Käyttäjätilien valvonta** eli **UAC** (engl. **User Account Control**) on Windows Vistan, Windows 7:n, Windows 8:n, Windows 10:n sekä Windows 11:n tarjoama turvaominaisuus. UACin tavoitteena on parantaa Windowsin tietoturvaa rajoittamalla ohjelmistojen oletusoikeuksia, kunnes ylläpitäjä hyväksyy ohjelmistolle korkeammat oikeudet järjestelmään. Täten ainoastaan luotetut ohjelmat saavat täydet oikeudet järjestelmään ja esimerkiksi haittaohjelmat eivät pääse vahingoittamaan järjestelmää.

UAC on saanut paljon haukkuja tietokoneenkäyttäjien keskuudessa, tästä syystä siitä on yritetty tehdä vähemmän ärsyttävä. UAC on mahdollista ottaa pois päältä, mutta Microsoft ei suosittele tämän tekemistä.

## Lähteet
Lucia di Lammermoor

**Lucia di Lammermoor** on Gaetano Donizettin ooppera, joka ensiesitettiin Napolissa 1835. Se on tunnettu korkeista sävelistään, ja sitä pidetään yhtenä vaikeimmista koloratuurisopraanojen repertuaariin kuuluvista teoksista.

Ooppera perustuu Walter Scottin romaaniin *[[Lammermoorin morsian]]*.

## Henkilöt

* *lordi Enrico Ashton* – baritoni
* *Lucia*, hänen sisarensa – koloratuurisopraano
* *Sir Edgardo di Ravenswood* – tenori
* *Arturo Bucklaw* – tenori
* *Raimondo Bidebent*, Lucian rippi-isä – basso
* *Alisa*, Lucian hovineito – mezzosopraano
* *Normanno*, Ashtonin seuralainen – tenori

Kuuluisia Lucioita ovat olleet muun muassa Maria Callas, Joan Sutherland, Beverly Sills ja Edita Gruberova. Edgardon roolin kuuluisia esittäjiä ovat Giuseppe Di Stefano, Carlo Bergonzi, Alfredo Kraus, Luciano Pavarotti ja Jose Carreras.

## Lähteet
Pelléas et Mélisande

**Pelléas et Mélisande** () on Claude Debussyn ainoaksi jäänyt ooppera, joka sai ensi-iltansa vuonna 1902 Pariisissa.

## Lähteet
Grand Beach

**Grand Beach** voi tarkoittaa seuraavia maantieteellisiä kohteita:

* Grand Beach, Manitoba, Kanada.
* Grand Beach, Michigan, Yhdysvallat.
* Grand Beach Provincial Park, Manitoba, Kanada.
Vesityökortti

**Vesityökortti** on vesilaitoshenkilöstölle suunnattu kokeella suoritettava todistus heidän osaamisestaan. Vesityökortin suoritusvelvoite perustuu terveydensuojelulain muutokseen 285/2006, joka tuli voimaan 1. toukokuuta 2006. Kevääseen 2012 asti vesityökortti tunnettiin nimellä vesihygieniapassi.

Talousvettä toimittavissa laitoksissa ja uimahalleissa, kylpylöissä ja vastaavissa työskentelevien, veden laatuun vaikuttavia toimenpiteitä suorittavien henkilöiden tulee suorittaa talous- tai allasvesihygieeninen osaamistesti hyväksytysti. Talousvesihygienian osalta velvoite koskee yli 50 henkilön tarpeisiin tai yli 10 kuutiometriä talousvettä päivässä toimittavassa laitoksessa työskenteleviä henkilöitä. Talousvesihygieenisessä osaamistestissä on voinut suorittaa sekä vesilaitostestin että vesijohtoverkostot testin keväästä 2012 lähtien. Tätä ennen oli mahdollista erikoistua pinta- tai pohjavesilaitoksiin. Molemmilla nykyisillä kortilla tulee täytetyksi lainsäädännön velvoite. Omalta työnantajalta kannattaa kysyä, kumpaa korttia työnantaja pitää sopivampana suoritettavaksi.

Kyseisissä paikoissa työskentelevällä on oltava riittävät perustiedot:

* veden mikrobiologiasta
* vesikemiasta
* veden puhdistustekniikasta
* veden käyttötarkkailusta
* veden laatuun liittyvästä lainsäädännöstä
* henkilökohtaisesta hygieniasta 

Työnantajan täytyy lisäksi pitää kirjaa työntekijöiden laitosteknisestä ja vesihygieenisestä osaamisesta ja esittää pyydettäessä tiedot kunnan terveydensuojeluviranomaiselle.

Vesityökortin suoritus perustuu kirjalliseen osaamistestiin, jonka hyväksytysti läpäisseille Sosiaali- ja terveysalan lupa- ja valvontavirasto (Valvira) myöntää todistuksen eli vesityökortin. Osaamistodistus on voimassa 5 vuotta, jonka jälkeen testi on suoritettava uudelleen. Sosiaali- ja terveysalan lupa- ja valvontavirasto hyväksyy näyttökokeen pitäjät. Hyväksyttyjen testaajien tiedot löytyvät Valviran verkkosivuilta. Syyskuuhun 2011 mennessä talousvesihygieenisen testin hyväksytysti suorittaneita oli 17 199.

Tarkempia säännöksiä testitodistuksesta sekä allasvesi- ja talousvesihygieenisestä osaamisesta on annettu sosiaali- ja terveysministeriön asetuksilla 1350/2006 (allasvesitekninen osaaminen ja allasvesityökortti) ja 1351/2006 (laitostekninen osaaminen ja talousvesityökortti).

## Katso myös
*Vesihuolto
*Vedenkäsittely
*Talousvesi
*Tekopohjavesi

## Lähteet
Harrison Birtwistle

**Harrison Paul Birtwistle** (15. heinäkuuta 1934 Accrington, Lancashire – 18. huhtikuuta 2022 Mere, Wiltshire, Englanti) oli yksi merkittävimmistä brittiläisistä nykysäveltäjistä. Birtwistle opiskeli Manchesterin Royal College of Musicissa ja myöhemmin Royal Academy of Musicissa. Valmistumisen jälkeen hän työskenteli joitain vuosia opettajana, kunnes hän apurahan turvin pystyi keskittymään säveltämiseen ja jatkamaan opintojaan Yhdysvalloissa. Vuodesta 1975 vuoteen 1983 asti hän toimi Lontoon National Theatren musiikillisena johtajana.

Birtwistlen sävellystyyli oli modernistinen, ja varsinkin hänen varhaistuotannostaan on havaittavissa Igor Stravinskyn ja Olivier Messiaenin vaikutus. Hänen oopperateoksensa ovat olleet erityisen tunnettuja.

Birtwistle sai vuonna 2015 Wihurin Sibelius-palkinnon.

## Lähteet

## Kirjallisuutta
*
Grand Beach (Kanada)

**Grand Beach** on Winnipegjärven itärannalla Manitoban provinssissa Kanadassa sijaitseva ranta-alue. Se sijaitsee Grand Maraisin kylän laidalla St. Clementsin maalaiskunnassa. Alue on ollut winnipegiläisten suosimaa lomailualuetta 1920-luvulta lähtien.

Grand Beach on osa Grand Beach Provincial Parkia, ja sen kuuluisin nähtävyys on kolmen kilometrin mittainen valkeasta hiekasta muodostuva hiekkaranta, jonka dyynit kohoavat jopa kahdentoista metrin korkeuteen vesirajan yläpuolelle. Rannan länsipäässä sijaitsevan laudoitetun kävelykadun varrella on pieni kauppakeskus ravintoloineen. Rannalla on lisäksi runsaasti puku- ja suihkuhuoneita.

Grand Beach sijoittui Playboy Magazinen järjestämässä äänestyksessä maailman kymmenen parhaimman ranta-alueen joukkoon.

## Historia
Alueen kehitys alkoi vuonna 1916, kun Canadian Northern Railway rakensi rautatien Winnipegistä Grand Beachiin tarkoituksenaan kehittää aluetta Winnipegin alueen matkailukohteeksi ja täten hyötyä matkustajatuloista. Alueen kehittäminen kesti viitisentoista vuotta, ja siitä tuli niin suosittu, että suuren laman aikana se oli provinssin ainoa voittoa tuottanut viihdekeskus. 

Grand Beachiin rakennettiin suuri tanssipaviljonki, joka oli tiettävästi aikansa suurin paviljonki Kansainyhteisön maissa. Paviljonki tuhoutui tulipalossa vuonna 1950. Rautatieasemalta rakennettiin aivan laguunin rantaan saakka ulottunut lankutettu kävelytie, jonka varrelle nousi pieniä kauppoja ja ruokapaikkoja. 

## Vuotuisia tapahtumia
* Canada Day Family Festival
* Grand Marais Family Festival
* Manitoba Summerfest

## Aiheesta muualla
* Grand Beach homepage
* Grand Maraisin ja Grand Beachin historiaa 
* Googlen kartta alueesta 
* Manitoba Summerfest 
* Manitoba Conservation: Grand Beach 
* Tourism Grand Beach
René Verheyen

**René Verheyen** (s. 21. maaliskuuta 1952) on belgialainen jalkapallovalmentaja ja entinen keskikenttäpelaaja. Vuodesta 2007 lähtien hän on toiminut belgialaisseura KMSK Deinzen päävalmentajana. 

Verheyen pelasi urallaan Lokerenissa 1974–1982, Club Bruggessa 1983–1987 ja KAA Gentissä 1987–1988.
Belgian maajoukkueessa Verheyen voitti EM-hopeaa 1980 sekä oli mukanan MM-kisoissa 1982 ja EM-kisoissa 1984.
Peliuransa jälkeen Verheyen on toiminut muun muassa Club Bruggen päävalmentajana vuosina 1999–2000.

## Lähteet
Grand Beach Provincial Park

**Grand Beach Provincial Park** on Manitoban provinssissa Kanadassa sijaitseva luonnonpuisto ja ulkoilualue. Winnipegjärven itärannalla noin tunnin automatkan päässä Winnipegistä Grand Maraisin kylän tuntumassa sijaitseva puistoalue on kuulu valkoisista hiekkadyyneistään ja viime jääkauden jälkeensä jättämistä muinaisrannoista. Liki kolmen kilometrin mittainen Grand Beachin hiekkaranta houkuttelee alueelle vuosittain tuhansittain kävijöitä.

Alueella on runsaasti matkailupalveluita. Leirintäalueella on käytettävissä 48 leirintäpaikkaa, joista 18 on varustettu sähköliitännöin. Alueen ulkoilumahdollisuuksiin kuuluvat lintubongausmaastot sekä pyöräily- ja kävelyreitit. Myös purjehdus ja marjastus ovat suosittuja ajanviettotapoja. Talvisin aluetta käytetään pääasiassa moottorikelkkasafareiden järjestämiseen.

## Aiheesta muualla
2-metyylioktaani

**2-metyylioktaani** on orgaaninen yhdiste (alkaani), joka on nonaanin  (C9H20) isomeeri. Se on normaaliolosuhteissa olomuodoltaan väritöntä nestettä. 2-metyylioktaanin rakennekaava on CH3CH(CH3)C6H13, moolimassa 128,26&nbsp;g/mol, sulamispiste &minus;80&nbsp;°C (192,78&nbsp;K), kiehumispiste 143&nbsp;°C (416,43&nbsp;K), tiheys 0,713&nbsp;g/cm3, taitekerroin 1,4008 ja CAS-numero 3221-61-2. 

## Lähteet
*2-metyylioktaanin ominaisuuksia 

## Viitteet
Pena

**Pena** voi tarkoittaa seuraavia:

## Sukunimenä
* Afonso Pena (1847–1909), Brasilian presidentti 1906–1909.
* Alano Maria Pena (s. 1935), brasilialainen katolinen arkkipiispa.
* Aloísio Jorge Pena Vitral (s. 1955), brasilialainen katolinen piispa.
* Angel Pena, venezuelalainen lentopalloilija.
* Cristiano Portela de Araújo Pena (1913–2000), brasilialainen katolinen piispa.
* Danny Pena (s. 1968), yhdysvaltalainen jalkapalloilija.
* Marius Pena (s. 1985), romanialainen jalkapalloilija.
* Michael Pena, yhdysvaltalainen elokuvanäyttelijä.
* Paul Pena (1950–2005), yhdysvaltalainen laulaja.

## Muita merkityksiä
*Palácio Nacional da Pena, palatsi Sintrassa, Portugalissa
* Pena, Kasevan esittämä kappale
*Pena, oik. *Renivaldo Pereira de Jesus* (s. 1974), brasilialainen jalkapalloilija.
* Pena, Pentin lempinimi

## Katso myös

* Peña